Travel Stepher - Guide i paradis!: marts 2015
30 dage....
... Det er præcis så længe, der er til jeg flytter til Samos. Jeg har fået min flybillet og en masse informationer fra min nye teamleder, som skal læses igennem. Lige nu virker alting en smule forvirrende især forbi vi åbenbart ikke kommer til at modtage nogen form for onlinetræning, inden vi skal afsted. Dem, der allerede er rejst til Tyrkiet har ikke modtaget træning. Derfor er jeg glad for at jeg har erfaring i forvejen, så jeg da ikke er helt på bar bund.
Så vidt jeg kan forstå på min teamleder, sker der en del ændringer i firmaet for tiden, så jeg er spændt på, hvordan det kommer til at påvirke os.
På Samos bliver vi 29 medarbejdere inklusiv aktivitetsguider og mangement. Jeg bliver en del af et guideteam, der kommer til at stå for transfer, service og udflugter. Jeg har endnu ikke gennemskuet, hvor mange udflugter, der kører med skandinaviske guider, men det er vist kun to-tre stykker.
Nu er der kun tilbage at vente på at d. 24 april rykker nærmere. Jeg har allerede brugt lidt af ventetiden på en forlænget weekend i Lissabon med nogle gamle guidevenner. Det kommer der meget mere om senere.
Indsendt af Stephanie Stadager kl. 05.52 Ingen kommentarer:
Etiketter: Grækenland, Guidelife, job i udlandet, Samos, star tour
Kufferten er pakket for i morgen meget tidligt går turen til Lissabon. Da jeg midlertidigt er flyttet fra København, skal jeg op i nat og med toget mod Lufthavnen. Det er svært at vende sig til den tanke, når jeg normalt kan komme til lufthavnen på ti minutter.
Med på turen skal en af mine gode venner fra min guidesæson i Tyrkiet. Vi er et firkløver fra den sæson, der har holdt sammen og nu er to af dem flyttet til Lissabon for at arbejde. Derfor var det oplagt at tage en forlænget weekend og samle troperne igen.
Jeg har aldrig været i Portugal, så jeg er klar til at opleve byen og området.
Indsendt af Stephanie Stadager kl. 07.52 Ingen kommentarer:
Etiketter: lissabon, portugal, storbysferie
Træning i en travl guidehverdag
Hvordan opretholder jeg den sunde livsstil, som er en naturlig del af mit liv i Danmark, når jeg flytter til Grækenland?
Da jeg flyttede til Egypten meldte jeg mig ind i et lille fitness center, men jeg havde meget svært ved at få presset træningen ind i mit travle arbejdsskema. Jeg forsøgte at løbe nogle ture, men området vi boede i, var ikke inspirerende at løbe i. Sund mad var nærmest umulig at opstøve i Egypten, så min tid i Sharm, var ikke speciel sund. Jeg var ret ked af, at jeg hurtigt blev sløv og fik dårlig samvittighed over, at jeg ikke kunne passe på mig selv.
Både i Emiraterne og i Tyrkiet forsøgte jeg at presse lidt træning ind i form af svømning og gåture, men da jeg ikke havde andre at træne med i mit team, blev det hurtigt svært, at få nogle gode rutiner.
Derfor har jeg gjort mig mange tanker om, hvordan jeg kan skabe de gode rutiner både i forhold til mad og træning. Jeg er pescetar, hvilket i sig selv er en udfordring i udlandet. Heldigvis flytter jeg til Grækenland, så der er et godt grundlag for en salatbaseret kost. Det græske køkken er generelt et sundt køkken og de gange, jeg har været på ferie på de græske øer, har det ikke været svært at få lækker og sund mad.
Træningen derimod kan godt gå hen og blive et problem, hvis jeg ikke får indarbejdet nogle gode vaner fra starten af. Et fitness center med Les Mills-holdtræning er nok for meget at forlange. Løb er udelukket pga. min hofte og gåture kan i sig selv være en udfordring i perioder.
Jeg ved også godt, at arbejdet optager meget tid og derfor vil jeg under ingen omstændigheder have mulighed for at træne, som jeg gør nu, så det må handle om prioriteter. Derfor har jeg valgt at prioritere yogaen højest. Det kan være både styrkende, afslappende eller anstrengende, afhængigt af min træning. Samtidig er det mentalt uundværligt for mig i perioder, hvor jeg har meget at tænke på.
Jeg er bare ikke særlig god til at rulle måtten ud derhjemme. Jeg foretrækker at træne med andre, hvilket jeg jo ikke kan være sikker på, at jeg kom komme til.
Netop da jeg var allermest irriteret over min manglende motivation for hjemmetræning, så jeg på Instagram at min ultimative yndlingsyogi, Rachel Brathen havde lanceret en række videoer på nettet. Jeg har en gang taget en time hos hende og det var den bedste yogatime nogensinde. Derfor ved jeg at disse videoer kommer til at fungere. Det er ti videoer af 20 min, så de er perfekte til at presse ind i en travl arbejdsdag. Det er vigtigere at dyrke 20 min yoga hver dag end at hive sig selv i fitness centret i to timer en gang hver 14 dag.
Jeg ved godt, at jeg vil være nødt til at skære ned på træningen, men det er vigtigt for mig, at jeg stadigvæk kan rulle måtten ud og tage et øjeblik for mig selv og mærke efter, hvordan kroppen har det.
Indsendt af Stephanie Stadager kl. 12.08 Ingen kommentarer:
Etiketter: guide, Guidelife, yoga, yogagirl, yogi
Fødselsdag og feriebookning...
Selvom jeg er kommet i den alder, hvor fødselsdage ikke har den samme betydning længere, så valgte jeg alligevel at gøre lidt ekstra ud af dette års kage. I modsætning til tidligere år, hvor der slet ikke har været en kage!
Måske er det alt den ventetid, der giver en lyst til at kaste sig ud i kreative projekter. Derfor så årets lagkage sådan ud... (Alt er i øvrigt lavet fra bunden)
På #Guidelife fronten sker der ikke rigtigt noget for tiden. Jeg venter stadigvæk på min afrejsedato. Den var jeg blevet lovet i sidste uge af det danske kontor, men eftersom det er det svenske kontor, der booker billetterne, så var de vist ikke helt enige i den udmelding. Sådan er det jo i branchen, det er jeg jo så vant til! I weekenden bestilte jeg uniform og min mor har været så sød at give mig et gavekort til et par transfersko, så den udgift er strøget af listen. Jeg har af princip bestilt Turen går til Samos og Laos, så jeg har et sted at starte med forberedelserne, men derudover fylder jobbet ikke så meget lige nu.
Til gengæld har jeg sammen med en ven booket fly og hotel til en weekend i Lissabon. Vi har to gode venner, der bor og arbejder i byen, så det var jo oplagt at besøge dem.
Indsendt af Stephanie Stadager kl. 02.27 Ingen kommentarer:
Etiketter: fødselsdag, Guidelife, Kun for Sjov, lagkage, storbysferie